stanford-oval/wikipedia huggingface dataset:
Argon
Käyttö

Argonia voidaan käyttää neonin kanssa neonvaloissa, jolloin se tuottaa sinistä tai vihreää väriä. Argonia käytetään myös lasereissa, joilla voidaan parantaa ihosairauksia. Argonlasereita on käytetty myös silmäoperaatioissa. Lisäksi argonia käytetään UV-valoissa, sillä se tuottaa huomattavissa määrin ultraviolettisäteilyä.
Koska argon on normaaleissa olosuhteissa inerttiä, voidaan sitä hyödyntää monissa kohteissa. Sitä voidaan käyttää suojaukseen, kun halutaan, että aine ei reagoi esimerkiksi ilman hapen kanssa. Tätä ominaisuutta hyödynnetään muun muassa hitsauksissa sekä kaarihitsauksissa. Argon on myös yksi automaattisissa palonsammutusjärjestelmissä käytettävä kaasu.
Argonia käytetään hehkulampuissa, joissa metallilanka reagoisi helposti ilman kanssa. Puolijohdeteollisuudessa argonia käytetään piin ja germaniumin kiteyttämisvaiheessa estämään hapen reagoiminen niiden kanssa. Argonia käytetään pakkauskaasuna tuotteiden (muun muassa viinit) säilyvyyden parantamiseksi.
Argonia voidaan käyttää myös eristeenä muun muassa ikkunoiden välissä.
Aiheesta muualla

Wikimedia Commonsissa on kuvia tai muita tiedostoja aiheesta .
Periodictable: Technical data for Argon (englanniksi)
Elintarvikelisäaineisiin kuuluvat pakkauskaasut
argon (E 398) |
butaani (E 943a) |
happi (E 948) |
helium (E 939) |
hiilidioksidi (E 290) |
isobutaani (E 943b) |
propaani (E 944) |
typpi (E 941) |
typpimonoksidi (E 942) |
vety (E 949)
| Auktoriteettitunnisteet  |
| --- | --- |
Kansalliset:  Ranska  BnF data  Saksa  Israel  Yhdysvallat  Latvia  Japani 
Muut:  NARA 
−189 °C:n lämpötilaan jäähdytettyä, nopeasti sulavaa argonjäätä.
Argon tuottaa Geisslerin putkeen sähkönsinisen valon.
Argentiinalainen keittiö

Argentiinassa syödään enemmän naudanlihaa kuin missään muussa maassa. Kuvassa naudanlihaa chimichurri-kastikkeen kera.
Argentiinalainen keittiö jakautuu useisiin paikallisiin ruokakulttuureihin. Kautta koko Argentiinan suosittuja ruoka-aineita ovat esimerkiksi naudanliha, punaviini, maissi ja vehnä. Argentiinan keskiosissa ja pampan arojen ruokakulttuurissa on vahva italialainen vaikutus, ja pizzaa, pastaa ja polentaa syödään päivittäin. Luoteis-Argentiinassa syödään vielä intiaanien perinteisiä ruokia kuten maissia, perunaa ja chiliä. Tulimaan ruoassa näkyy Walesista ja Keski-Euroopasta tulleiden siirtolaisten vaikutus.
Liharuoat

Pampan aroilla nautakarjalle on tarjolla laadukasta ruohoa, ja Argentiinassa syödäänkin naudanlihaa asukasta kohti eniten maailmassa. Myös lampaanliha ja vuohenliha ovat suosittua barbecue-ruokaa etenkin Patagoniassa. Kanaa syödään maan luoteisosissa usein riisin kera (arroz con pollo).
Suosittu liharuoka koko Argentiinassa on asado, barbecue-ateria, joka aloitetaan picada-aperitiivilla ja nautitaan leikkeleiden, juuston ja oliivien kera. Barbecue-lihaa ei Argentiinassa mausteta juuri muulla kuin hyppysellisellä suolaa. Kastikkeena käytetään mausteista chimichurria.
Vilja

Maissi on kotoperäinen vilja, jota käytetään locroon, intiaanien perinteiseen liha- ja vihannespataan sekä polentaan, italialaisperäiseen ruokaan. Vehnästä tehdään pastaa, leipää ja leivonnaisia. Empanadat ovat suosittuja pieniä puolipyöreitä piirakoita.
Lisukkeet

Herneitä ei syödä kovinkaan paljon. Linssejä ja papuja käytetään keitoissa ja salaateissa.
Maitotuotteet

Lehmänmaidosta tehdään toffeen kaltaista dulce de lecheä, joka on suosittua leivonnaisten täytettä. Myös juusto on suosittua niin tuoreena kuin kypsytettynäkin; kaksi suosituinta argentiinalaista juustoa ovat provolone ja reggianito. Lisäksi maassa käytetään kermajuustoa ja jogurttia, jota pidetään lastenruokana.
Juomat

Argentiinassa suosittuja juomia ovat punaviini ja mate sekä makea maitojuoma dulce de leche. Argentiina on merkittävä punaviinin tuottaja, eikä maassa esiinny juurikaan niitä rypäletauteja, jotka vaivaavat Euroopan viinitarhoja. Rypäleitä kasvatetaan etupäässä Mendozan ja San Juanin alueilla, ja yleisimpiä lajikkeita ovat Malbec, Bonarda, Cabernet Sauvignon, Merlot ja Syrah.
Ateriat

Argentiinassa nautitaan yleensä kolme ateriaa päivässä: aamiainen, lounas ja päivällinen. Iltapäivällä syödään joskus välipala. Aamiaisella syödään usein korppu tai paahtoleipä juuston tai hillon kera sekä kuppi kahvia tai teetä. Lounas syödään yleensä kello yhden aikaan iltapäivällä. Lihan lisukkeena voi olla ranskalaisia perunoita, perunamuusia, bataattia tai kurpitsaa sekä tomaattia, lehtisalaattia, parsakaalia tai kukkakaalia. Myös pastaruoat ovat lounaalla suosittuja. Päivällinen nautitaan noin kello yhdeksältä illalla koko perheen kesken. Yleistä päivällisruokaa ovat paahdettu kana ja perunat.
Ravintolat

Argentiinalaiset käyvät usein ravintoloissa syömässä niin pihvejä kuin pizzaakin sekä paikallisia erikoisuuksia. Ystäviä tavataan usein kahviloissa ja jäätelöbaareissa. Katuruoka ei ole kovin yleistä, sillä Argentiinassa ei ole hyvien tapojen mukaista syödä kävellessään. Amerikkalaistyylinen pikaruoka on noussut nuorison suosioon 2000-luvulla.
Juhlaruoat

Jouluna argentiinalaisissa kodeissa nautitaan täytettyä kalkkunaa tai barbecue-possua, pan dulce -leipää ja siideriä. Pääsiäisenä syödään kalalla täytettyjä empanadas-leivonnaisia ja turskalaatikkoa. Juhannuksena jotkut syövät juhannuskokon hiilloksessa paahdettuja bataatteja.
Empanadas-leivonnaisia.
Dulce de leche on maidosta tehtävä makea täyte.
Mate on suosittua alkoholitonta juomaa.
Ars longa, vita brevis

Maalaus Göttingenin vanhan raatihuoneen seinässä Saksassa.
Ars longa, vita brevis on latinankielinen lause, joka tarkoittaa ”taide pitkä, elämä lyhyt”. Sananparsi on latinankielinen käännös Hippokrateen nimiin laitetun teoksen Aforismit ensimmäisen aforismin alusta, missä taiteella (taidolla) viitattiin erityisesti lääketieteeseen: ὁ βίος βραχύς, ἡ δὲ τέχνη μακρή, ho bios brakhys, hē de tekhnē makrē. Pidemmin aforismin alku kuuluu ”Elämä lyhyt, taito pitkä, tilaisuus ohikiitävä, kokemus pettävä, päätös vaikea”. Lausetta käytti poleemisessa tarkoituksessa myöhemmin Seneca teoksessaan Elämän lyhyydestä tahtoessaan vakuuttaa, että elämä ei olisi lyhyt, ellei sitä suurelta osin käytettäisi tarpeettomiin askareisiin.
Lausetta käytetään usein ilmaisemaan, että ihmiselämä on niin lyhyt, ettei ihminen ehdi oppia kaikkea, tai että tiedot ja taidot elävät kauemmin kuin ihminen. Se voi olla myös Senecan tavoin kehotus olla hukkaamatta aikaa turhuuksiin.
Arosirppimatkija

| Arosirppimatkija |
| --- | --- |

Uhanalaisuusluokitus
 Vaarantunut  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Matkijat Mimidae
Suku::  Sirppimatkijat Toxostoma
Laji::  bendirei
Kaksiosainen nimi
 Toxostoma bendirei  (Coues, 1873) 

Katso myös
   Arosirppimatkija Wikispeciesissä   Arosirppimatkija Commonsissa 
Infobox OKNimi-testi OKIUCN-testi OK: 
Arosirppimatkija (Toxostoma bendirei) on matkijoiden heimoon kuuluva varpuslintu.
Arosirppimatkija on ruskea ja rinnassa on tummia täpliä. Lajin elinympäristöä ovat kuivat metsät ja pensaikot. Arosirppimatkija syö hyönteisten lisäksi siemeniä ja marjoja.
Levinneisyys

Arosirppimatkijaa tavataan Meksikon luoteisosissa ja Yhdysvaltain lounaisosissa. Laji on luokiteltu vaarantuneeksi, koska sen uskotaan olevan vähenemässä nopeasti. Vähenemisen syitä ei kuitenkaan tunneta hyvin.
Command & Conquer: Tiberian Sun

| Command & Conquer: Tiberian Sun |
| --- | --- |

Kehittäjä:  Westwood Studios
Julkaisija:  EA Games
Jakelija:  Steam
Säveltäjä:  Frank Klepacki
Pelisarja:  Command & Conquer
Julkaistu:  27. elokuuta 1999
Lajityyppi:  Strategia
Pelimuoto:  Yksinpeli, Moninpeli
Ikäluokitus:  ELSPA: 15+   ESRB: T  
Alusta:  Microsoft Windows
Lisenssi:  Ilmaisohjelma
Jakelumuoto:  CD-ROM, Steam
Vaatimukset:  150 MB vapaata kiintolevytilaa  CD-asema  Pentium 166 MHz suoritin  32 MB keskusmuistia
Lisää peliartikkeleitaVideopelien teemasivulla
Infobox OK   : 
Command & Conquer: Tiberian Sun on Westwood Studiosin kehittämä ja Electronic Artsin alun perin vuonna 1999 Windowsille julkaisema Command & Conquer-tietokonestrategiapelisarjan videopeli. EA päästi pelin vuonna 2010 ilmaislevitykseen.
Pelin tarina on jatkoa Command & Conquer -pelisarjan osalle Tiberian Dawn. Pelin tapahtumat alkavat vuonna 2030. GDI-liittouman komentokeskussatelliittiin saadaan kuvaa Veljeskunnan väijyttämistä maajoukoista ja osapuolten johtajat alkavat väitellä keskenään.
Alkuasetelma

Ensimmäisestä tiberiumsodasta on kulunut liki 30 vuotta, ja ihmiskunnan tulevaisuus on uhattuna. Avaruudesta 1990-luvulla saapunut tiberium on levinnyt tropiikista muuhun maailmaan, ja alkanut riistää elintilaa ihmisiltä aiheuttaen muun muassa Yhdysvaltojen ja Keski-Euroopan aavikoitumisen. Edellisen sodan voittaneen GDI:n, YK:n perustaman sotilasorganisaation, uudeksi tehtäväksi on noussut rauhanturvaamisen ohella ympäristökatastrofin estäminen. Myös sodan hävinneellä Nodin veljeskunnalla on omat murheensa: ilman vahvaa johtajaa se on ajautunut sisällissotaan. Niin Nod kuin GDI yllättyvät suuresti, kun pitkään kuolleeksi luultu Kane ilmestyy esiin, ryhtyy yhdistämään veljeskuntaansa ja valmistautuu aloittamaan toisen tiberiumsodan. Tällä kertaa GDI ja Nod eivät kuitenkaan rähinöi keskenään, vaan mukaan sotkeutuvat myös Unohdetut, GDI:n eristämät ja Nodin tiberiumkokeiden turmelemat mutantti-ihmiset.
Idea

Pelaaja voi valita pelattavakseen joko GDI:n tai Nodin. Kuten aikaisemmissakin Command & Conquer -peleissä, myös Tiberian Sunissa on päällimmäisenä tarkoituksena pelata tehtäviä läpi ja vallata alueet vihollisilta. Halutessaan pelaaja voi kuitenkin liittyä Westwood Onlineen pelatakseen moninpeliä muiden ihmispelaajien kanssa.
Kampanjat > GDI:n kampanja: Evolutionary Response

Peli alkaa syyskuusta 2030. Kaikkialla on suhteellisen rauhallista, kunnes yhtäkkiä kuumia tilanteita alkaa esiintyä ympäri Maata. GDI:n kenraali Solomon (James Earl Jones) on ihmeissään, kunnes Kane, Nodin veljeskunnan kuolleeksi luultu johtaja, ilmestyy ja kertoo uhkauksensa. Solomon kutsuu kuulun komentajan McNeilin (Michael Biehn) avukseen hoitelemaan asiaa. Pysäytettyään Nodin Phoenix-tukikohdassa eräs veljeskunnan alijohtajista, Vega, alkaa aiheuttaa päänvaivaa. Hän on ottanut haltuunsa salaperäisen avaruusaluksen, joka ei vaikuta olevan ihmisten rakentama. GDI onnistuu ottamaan aluksen haltuunsa, mutta aluksesta löydetään ainoastaan mutanttinainen nimeltä Umagon. Tämä pyytää McNeiliä pelastamaan heidän johtajansa Tratoksen Nodin kynsistä, minkä vastineeksi he auttavat GDI:ta löytämään Vegan, josta voi olla apua Kanen etsimisessä. Tratos pelastetaan ja hän kertoo, että Kanella on Tacitus-niminen esine hallussaan. Kun GDI löytää Vegan, hän tappaa itsensä. Samalla Solomon kertoo, että Nod on aloittanut täyshyökkäyksen GDI:n komentokeskukseen Hammerfestissä. McNeil ottaa GDI:n asevoimat alueella komentoonsa ja torjuu hyökkäyksen. Samaan aikaan Nod käyttää Tiberium-ohjuksia Keski-Euroopassa. Moni ihminen on jo muuttunut Tiberium-mutantiksi. GDI tuhoaa ohjusten laukaisualustat. Lopulta Kane on paikallistettu Kairoon. GDI aloittaa uuden hyökkäyksen, ja pitkän taistelun jälkeen Nodin pyramidi kaatuu ja McNeil itse seivästää Kanen. Pyramidista löytyy myös Tacitus, joka toimitetaan GDI:n tutkijoille. Toinen tiberiumsota on ohi.
Kampanjat > Nodin kampanja: Deus ex Kane

Kampanja alkaa hetkestä, kun nykyinen Nodin johtaja Hassan on määrännyt GDI:n vakoojan, Anton Slavikin, teloitettavaksi. Slavik on kuitenkin uskollinen Kanelle, ja kesken teloituksen hänen apurinsa Oxanna Kristos vapauttaa hänet ja Slavik ottaa paikkansa Nodin johtajana. Näin Nodissa syttyy sisällissota Slavikin ja Hassanin joukkojen kesken. Slavikin joukot hyökkäävät Hassanin tukijoita vastaan ja lopulta saavat hänet vangittua. Näin Nod on jälleen yhtenäinen ja  yllätykseksi kuolleeksi luultu Kane ilmestyy veljeskunnalle ja julistaa, että on tullut aika tuhota GDI. Niinpä Nod aloittaa suuren kampanjan GDI:ta vastaan, mistä saa alkunsa toinen tiberiumsota. Pohjois-Amerikasta tulee viesti törmänneestä avaruusaluksesta ja Kane lähettää Slavikin ottamaan sen haltuun. Aluksesta löytyy Tacitus, kenet toimitetaan Kanelle, koska hän tarvitsee tätä suunnitelmaansa. Mutta ennen kuin Kane voi toteuttaa sen, GDI:n kiertoradalla oleva avaruusasema Philadelphia on tuhottava. Nod valmistautuu täyteen hyökkäykseen kohti Hammerfestin komentokeskusta. Ensin Nod kidnappasi Jake McNeilin, komentaja McNeilin pikkuveljen, joka auttaa Nodia hyökkäyksessä. Taistelun aikana Nod asetti kolme ydinohjusta laukaisuvalmiuteen ja laukaisi ne. Ohjukset tuhoavat Philadelphian ja Nod on näin voittanut toisen tiberiumsodan. Kane julistaa koko maailmalle, että uusi aika on tullut. Hän laukaisee suuren ohjuksen ja salaperäisesti katoaa sen jälkeen. Ohjus räjähtää Maan ilmakehän yllä ja muuttaa koko maailman tiberium-positiiviseksi.
Kampanjat > Uudistukset > Ympäristö

Vettä on kartalla enemmän. Vaikka pelissä ei olekaan Meriajoneuvoja, GDI:llä on amfibinen joukkojenkuljetusvaunu ja leijuteknologiaa jotka voivat liikkua vedessä.
Jotkin kukkulanreunat ovat heikompia kuin muut joita ampumalla voi luoda reitin ylös kukkulan päälle.
Ympäristöstä löytyy "suonihirviöitä" jotka levittävät ympäristöön tiberiumsuonta jota Nod käyttää luodakseen kemikaaliohjuksia.
Tavallisen vihreän lisäksi ympäristöstä löytyy myös sinistä tiberiumia. Sininen tiberium on arvokkaampaa mutta myös ihmiselle vaarallisempaa kuin vihreä tiberium.
Sillat voi tuhota. Jotta siltoja voi käyttää uudelleen pelaajan täytyy viedä insinööri sillan vieressä olevaan korjauskoppiin.
Ionimyrskyt jotka sammuttavat tutkan ja estävät lentoliikenteen.
Tiberium villielämää.
Kampanjat > Uudistukset > GDI

GDI on luopunut lähes täysin renkaista ja telaketjuista. Humveen tilalle on tullut Wolverine, joka maastoon sopiva taistelukävelijä jonka käsissä olevat konekiväärit ovat erittäin tehokkaita jalkaväkeä vastaan. M1 Abrams Tankin tilalle on tullut Titan, taistelukävelijä joka käyttää tehokasta 120 millin tykkiä.
GDI on kehittänyt leijuteknologian jota he käyttävät tankeissaan. Ionimyrskyn tapahtuessa leijumoottori sammuu, jolloin tankki laskeutuu maahan tai veden päällä uppoaa ja tuhoutuu.
Perinteisten kranaattien sijaan GDI käyttää nyt pidemmälle lentäviä kiekkokranaatteja. Kranaattisotilaat käyttävät kiekkokranaattien käyttöön suunniteltua erikoispukua.
GDI:n uusi rakettireppu antaa sitä käyttävälle sotilaalle kyvyn lentää, tosin melko hitaasti.
Ääniaaltoteknologia jota GDI käyttää tiberiumleviämisen hidastamiseen. Ääniaallot ovat myös erittäin tehokkaita aseita niin jalkaväkeä, tankkeja kuin rakennuksia vastaan.
Ensimmäisen sodan voimakkain ajoneuvo mammuttitankki on saanut uuden kävelevän version joka saa valtavan edeltäjänsäkin näyttämään pieneltä. Mammuttitankki II käyttää aseenaan voimakkaita raidetykkejä ja tehokkaita ilmatorjuntaohjuksia. Kävelijä on kuitenkin prototyyppivaiheessa joten sitä ei toisessa tiberiumsodassa nähdä paljoa.
Edellisessä sodassa käytetystä ORCA VTOL-koneen moottorin pohjalta on tehty useita eri tarkoituksiin käytettäviä ORCA-koneita, jotka ovat täysin korvanneet GDI:llä helikopterit. Näihin kuuluu hävittäjä, pommikone, kuljetuskone ja ajoneuvoja kantava carryall.
Suurempi vaikutusalue kiertoradalla kiertävälle ionikanuunalle.
Kampanjat > Uudistukset > Nod

Ionimyrskyjen takia Nod luopui edellisessä sodassa käytetyistä ilmakuljetuksista ja alkoivat käyttää ajoneuvojen valmistamiseen samanlaisia sotatehtaita joita GDI käytti jo viime sodassa, jotka rakentavat ajoneuvon ja lähettävät sen suoraan taisteluun.
Kehityksiä häiveteknologiaan, kuten ketterämpi ja kestävämpi häivetankki ja suuren osan tukikohtaa peittävä häivegeneraattori.
Kehityksiä laserteknologiaan, jonka ansiosta Nod käyttää tukikohtansa maapuolustuksina lasertykkejä ja viime sodasta paranneltuja valon obeliskeja.
Ydinarsenaalinsa menetettyään Nod rakensi tilalle monikärkiohjuksia jotka kohdealueen yläpuolella jakaantuvat useammaksi pienemmäksi ohjukseksi.
Joukkojenkuljetusvaunuun kiinnitetty pora, jonka avulla vaunu pystyy liikkumaan maan alla. Vaunu voi kuitenkin kaivautua vain pehmeällä maalla, ei kivellä tai asfaltilla.
Tiberiumpohjaista kybernetiikkaa joita Nod käyttää luodakseen voimakkaita kyborgeja.
Jatko-osa

| Command & Conquer: Tiberian Sun: Firestorm |
| --- | --- |

Kehittäjä:  Westwood Studios
Julkaisija:  Electronic Arts
Jakelija:  Steam
Säveltäjä:  Frank Klepacki
Pelisarja:  Command & Conquer
Julkaistu:  1999
Lajityyppi:  reaaliaikainen strategiapeli (en), tieteisfiktiopeli (en) ja postapokalyptinen videopeli (d)
Pelimuoto:  moninpeli ja yksinpeli
Ikäluokitus:  USK 16 
Alusta:  Microsoft Windows
Lisenssi:  Ilmaisohjelma
Jakelumuoto:  CD-ROM ja digitaalinen jakelu
Lisää peliartikkeleitaVideopelien teemasivulla
Command & Conquer: Tiberian Sun: Firestorm on vuonna 2000 julkaistu lisäosa pelille Command & Conquer: Tiberian Sun. Peli jatkaa tarinaa siitä, mihin jäätiin Toisen Tiberiumsodan jälkeen.
Nodin kampanja

Hävittyään Toisen Tiberiumsodan Nodin Veljeskunta oli jakaantunut useisiin osastoihin, jotka kinastelivat siitä, kuka on veljeskunnan johtaja Kanen kuoleman jälkeen. Antonin Slavik päättää aktivoida tekoäly CABALin uudelleen yhdistääkseen veljeskunnan yhdeksi. Pelaajan onnistuttua saamaan CABALin osat GDI:n hallusta, Slavik käynnisti CABALin. CABAL määräsi pelaajan käyttämään Toxin sotilaita ohjaamaan ihmisten avulla Tiberiumolennot GDI:n kimppuun. Tämän jälkeen CABAL määräsi pelaajan surmaamaan mutanttijohtaja Tratoksen ja hakemaan Tacituksen mutanttien käsistä. Sisäpiiri vakuuttuu että CABAL on muuttunut vaaralliseksi ja yrittävät deaktivoida CABALin, mutta CABAL surmaa sisäpiirin johtajat Slavikia lukuun ottamatta. Slavik määrää pelaajan evakuoimaan joukkonsa CABALin lähettyviltä. Tämän jälkeen Slavik määrää pelaajan nappaamaan GDI:n päätietokoneen EVA:n. Slavik muodostaa liiton GDI:n kanssa CABALia vastaan. Nodin joukot tuhoavat ensin CABALin valtavat harvesterarmeijat. Pitkän taistelun jälkeen Nodin ja GDI:n joukot tuhoavat CABALin keskusytimen. Slavikin juhlistaessa voittoa joukkojensa kanssa paljastuu, että CABAL on pitänyt Kanen ruumista elossa kyrogeenisessä kapselilla. CABAL sulauttaa itsensä Kanen mieleen sanoen viimeiset sanansa: "Direktiivimme täytyy asettaa uudelleen".
GDI:n kampanja

Mutanttijohtaja Tratos ilmoittaa Dr. Boudreaulle Tacituksen löytymisestä Kanen pyramidista. Matkalla kuitenkin ionimyrsky pudottaa sitä kuljettaneen Kodiak aluksen alas. Pelaaja noutaa Tacituksen Kodiakin hylystä. Tämän jälkeen pelaaja joutuu puolustamaan GDI:n joukkoja tiberiumolennoilta (Visceroid, Tiberian Fiend ja Tiberium Floater). Tämän jälkeen Pelaaja kukistaa neljä siviilikapinajohtajaa rauhoittaakseen mellakoita. Tratoksen kuoleman jälkeen  Dr. Boudreau ehdottaa kenraali Cortezille CABALin nappaamista Tacituksen tutkimiseksi. CABALin kakkosydin napataan GDI:n haltuun. CABAL lähettää pelaajan hakemaan Tacituksen puuttuvaa osaa. Pelaaja kohtaa kultinlahkon jäseniä ja pappeja ja taistelee heidän kanssaan. Saatuaan Tacituksen kaikki osat, CABAL julistaa sodan GDI:lle. Pelaaja evakuoi Dr. Boudreaun ja tuhoaa CABALin kakkosytimen. Tämän jälkeen pelaaja tuhoaa CABALin kyborgikompleksit estääkseen CABALia muuttamasta siviilejä kyborgeiksi. GDI solmii väliaikaisen liiton Nodin kanssa CABALin tuhoamiseksi. Pelaaja onnistuu voittamaan CABALin puolustuksen, mutta CABALilla on vielä salainen ase: valtava Core Defender robotti. Pitkän taistelun jälkeen robotti tuhotaan ja GDI:n joukot tuhoavat CABALin keskusytimen. Dr. Boudreau ilmoittaa Cortezille tiedosta, joka koskee Tacitusta. Tietojen perusteella kehitetään laite, jolla Tiberiumin leviämistä voidaan hallita.
-pelisarja
| --- | --- |
Command & Conquer -pelit:   Tiberian Dawn The Covert Operations  Gold  Tiberian Sun Firestorm  Renegade  3: Tiberium Wars Kane's Wrath  4: Tiberian Twilight  Tiberium Alliances 
Red Alert -pelit:   Red Alert Counterstrike  Aftermath  Red Alert 2 Yuri's Revenge  Red Alert 3 Uprising  Red Alert (iOS) 
Generals -pelit:   Generals (Zero Hour)  Command & Conquer (2013) 
Muuta:   Command & Conquer -pelisarjan ryhmäkunnat  Command & Conquer Remastered Collection  Kane  Renegade X  Tiberium
Vastaanotto

| Vastaanotto> Yhteispisteet.Kerääjä | Vastaanotto> Yhteispisteet.Pisteet |
| --- | --- |
GameRankings: 79,68 %
Arvostelupisteet
Julkaisu: Pisteet
GameSpot: 7,9/10
Pelit: 81
Käyttöliitymää pidettiin pelin ilmestyessä lievästi vanhanaikaisena ja yksiköiden reitinhakua kehnona.
Arques-la-Bataille

Arques-la-Bataille ilmakuvassa.
Arques-la-Bataillen linnan raunioita.
Arques-la-Bataille on kunta Seine-Maritimen departementissa Ylä-Normandian hallintoalueella Ranskassa. Kaupunki sijaitsee kolmen joen – Varennen, Eaulnen ja Béthunen – yhtymäkohdassa.
Kunta on saanut nimensä vuonna 1589 käydystä Arquesin taistelusta (vrt. ransk. bataille ’taistelu’). Kaupungin korkeimmalla kohdalla on raunioitunut Arques-la-Bataillen linna, joka oli taistelun keskipiste. Linna on rakennettu 1000- ja 1100-luvulla ja siihen tehtiin lisäosia vielä 1500-luvulle asti.
Aiheesta muualla

Kuvia tai muita tiedostoja aiheesta Arques-la-Bataille Wikimedia Commonsissa
Bürgerbräukeller

Kansallissosialistisen puolueen kokous vuonna 1923
Bürgerbräukeller oli vuonna 1885 avattu suuri oluttupa Münchenissä, Saksassa.
Bürgerbräukeller oli yksi Bürgerliches Brauhaus -yhtiön suurista suosiota saavuttaneista oluttuvista, joka siirtyi Löwenbräulle fuusion yhteydessä. 1920- ja 1930-luvuilla se oli tyypillinen eteläsaksalainen oluttupa ja sijaitsi pienen kastanjapuita kasvavan puutarhan takana. Oluttuvan suureen saliin mahtui lähemmäs 1 000 henkilöä. 1920-luvulla siitä tuli yksi kansallissosialistisen puolueen suosikkikokoontumispaikoista. Myös muut puolueet pitivät mielellään tilaisuuksia oluttuvassa, sillä se oli hyvin suuri ja katettu tila, josta ei tarvinnut maksaa vuokraa. Adolf Hitler aloitti oluttupavallankaappausyrityksensä juuri Bürgerbräukellerissä 8. marraskuuta 1923, kun oluttupaan oli kokoontunut sen hetkinen osavaltiohallinto, niin sanottu Baijerin triumviraatti. Ennen marraskuussa 1939 tapahtunutta pommiräjähdystä salin katossa oli vielä näkyvissä sen revolverin kuulan jälki, jonka Hitler ampui oluttupavallankaappauksen aikana vaatiakseen salissa hiljaisuutta.
Kärsittyään lyhyen vankilatuomion Hitler perusti kansallissosialistisen puolueen uudelleen. Perustamisjuhla pidettiin Bürgerbräukellerissä 27. helmikuuta 1925. Vallankaappausyrityksen päivämäärästä tuli yksi natsien juhlapäivistä ja puolueen johto kokoontui Bürgerbräukellerissä muistelemaan kaappausta ja juhlistamaan siinä kuolleita ”aatteen marttyyreina”. Tällaisessa tilaisuudessa 8. marraskuuta 1939 Hitler yritettiin murhata. Osallistuttuaan juhliin Bürgerbräukellerissä Hitler päätti lähteä hieman aiemmin. Muutaman minuutin kuluttua lähdöstä rakennuksessa räjähti pommi, joka surmasi seitsemän ja haavoitti 63 henkeä. Murhayrityksestä syytetty Georg Elser teloitettiin Dachaun keskitysleirillä hieman ennen toisen maailmansodan loppua.
Bürgerbräukellerin vahinkoja vuoden 1939 pommiattentaatin jälkeen
Rakennus vaurioitui räjähdyksessä pahoin. Toisen maailmansodan jälkeen uudelleen rakennettu rakennus toimi yhdysvaltalaisten joukkojen kanttiinina, 1958 se avattiin uudelleen ravintolana ja esitystilana. Rakennus purettiin 1979. Se sijaitsi Rosenheimerstrassella Münchenin Haidhausenissa. Nykyään sen paikalla sijaitsee muistolaatta, joka on ripustettu Georg Elserin muistoksi.